Pályázat az ELTE TTK HÖK

Biológiai szakterületi koordinátori tisztségre

**Bemutatkozás:**

Ince Sára vagyok, negyedéves hallgató biológia BSc-n, biológus szakirányon. 1992-ben születtem Kalocsán, tanulmányaimat itt kezdve és folytatva 2011-ben érettségiztem a Szent István Gimnáziumban és egyben felvételt nyertem az Eötvös Lóránd Tudományegyetem Természettudományi Karára.

A gólyatábor eseménye az egyik legkedvesebb élmény számomra, ezért szívügyemnek tekintem a gólyák egyetemi sorsát, ehhez hozzájárulva idén harmadszor vettem részt csapatvezetőként a táborban. Bár nem mentorként voltam jelen, úgy gondolom ettől függetlenül a gólyák a tábor után is bátran fordulhatnak hozzám akár tanulmányi problémákkal is. A mentorok többségével személyes viszonyt ápolok, a csapatunkban lévőkkel pedig jól együtt tudtunk működni, a fennálló problémákat zökkenőmentesen tudtuk megoldani és a gólyák érdekeit mindig előtérbe helyezni.

**Motiváció:**

Eddigi itt töltött éveim során nem vettem részt a Hallgatói Önkormányzat munkájában, azonban most szeptemberben vettem a bátorságot és jelentkeztem képviselőnek, hogy minél jobban bele tudjak folyni az egyetemet, illetve karunkat érintő dolgokba és azt a megfelelő módon közvetíteni tudjam hallgatótársaimnak.

Ezen kívül elhatároztam, hogy pályázom a biológiai szakterületi koordinátor tisztségre. Mivel egy vagyok a sok biológushallgató közül, nagyon fontosnak tartom, hogy egy stabil, kreatív csapattal az oldalamon tudjam összefogni a szakterületet. Annak érdekében, hogy a lehető legfelkészültebb legyek, a szakterületi koordinátorokkal és a mentorkoordinátorral is beszéltem és nem utolsó sorban a Hallgatói Önkormányzat elnökével is személyesen egyeztettem.

Bohár Balázzsal, aki a jelenlegi biológiai szakterületi koordinátor, több alkalommal ejtettünk meg személyes találkozókat, amelyek során Balázs a számomra megfelelő módon vezetett be a koordinátorság rejtelmeibe.

A legerősebb motivációm, hogy egy lendületes, aktív csapattal a hátam mögött fellendítsem a biológia szakterület életét, hogy biológushallgatók egyetemen töltött évei a legteljesebbek legyenek.

**Terveim:**Megválasztásom esetén, minden erőmmel azon leszek, hogy különböző ötleteket bevetve, tapasztalataimhoz és képességeimhez mérten egy pezsgő szakterületet alakítsak ki. Úgy gondolom, bátran kijelenthetem, hogy a biológia is egy nagy szakterület a TTK-n, ezért nem lesz egyszerű a munkám, de, mint azt fentebb említettem, energikusan azon leszek, hogy minél jobbá tegyük azt.  Mielőtt bármiféle lépéseket is tennék, feltétlenül szükségem van elsősorban a biológus képviselők és mentorok segítségére, támogatására. Ahhoz, hogy egy működőképes team alakuljon ki, számos tényezőnek kell megfelelni, többek között szükség van kölcsönös bizalomra, kreativitásra, szervezőkésségre.

**DINEIN és tanár-diák kapcsolat:**

Szeretném a munkát egy barátságos délutánnal kezdeni, ahova a képviselőket, mentorokat, gólyákat és nem utolsó sorban a felsőbb éveseket invitálnám meg. Egy termet bérelnék ki, ahol egy kellemes beszélgetős, játékos formában való ismerkedést valósítanánk meg. Reményeim szerint sikeresen végződik a bevonó délután és jó pár embert sikerül majd megnyerni. A DINEIN-t is szeretném folytatni, továbbfejlesztésként mindenféle természetfilm vagy egyéb biológia témájú dokumentumfilm kerülne terítékre.

A tanár-diák jó viszony ápolására kaptam egy remek ötletet a fizika szakterületi koordinátortól. Igény szerint, akár 2-3 hetente felkérnénk egy-egy tanárt, hogy tartson egy rövid előadást, akár a Tanszékről, ahol dolgozik, szakdolgozatról, Msc-s képzésekről, TDK lehetőségekről stb.

**Ülések:**

Az ötletek megvitatása és megvalósítása érdekében szeretném a félévek során 3-4 hetente összehívni a SZaCS-ot. A jelenlévők között kötelező jelleggel számítok a képviselők és a mentorok részvételére, rajtuk kívül pedig alkalomról-alkalomra egyre több lelkes, ötletekkel teli hallgatót szeretnék becsatlakoztatni.

A SZaB-okat pedig fontosnak tartom a Küldöttgyűlések előtt összehívni, hogy a megfelelő felkészültséggel vehessünk részt azon.

**RUBiSCo:**

Elsősorban a gólyák életét könnyítő RUBiSCo (Rutinos Biológia Szakterületi Korrepetálások) emberei által tartott korrepetálások. A gólyáknak több nehézséggel is meg kell küzdeniük kezdetben, gondolok itt a beilleszkedésre, a nehézkes tájékozódásra az épületekben és nem utolsó sorban bizonyos tantárgyakra. A legtöbb panasz idén is a kritérium tárgyakkal kapcsolatban jött (kémia, biológia), így arra gondoltam, hogy a matekosoktól, mint egy elsajátítva az ötletet, kifejezetten hasznosnak tartom a kritérium vizsgák előtt egy RUBisCo-s délutánt, vagy akár a kémiás lángelmékkel (KÉKO) szövetkezve egy általuk tartott felkészítést. A kritériumtárgyakat tekintve természetesen a beiratkozás előtt is tartanánk felkészítést.

**BReKi:**

A kisebb programok mellett, mint például: barátság bulik, szakterületi játék-, tea-, filmdélutánok, az egyik nagy lehetőség, amivel mindenképpen élnünk kell, az a BReKi. Szerintem a biológushallgatók többsége szívesen venne részt továbbra is múzeum (SOTE Anatómiai Múzeum, Természettudományi Múzeum stb.)-, laborlátogatáson, Állatkerti, Füvészkerti sétákon, valamint az Ócsai Madárvárta meglátogatásán. A résztvevők olyan élményekkel és új ismeretekkel gazdagodhatnak egy-egy BReKi-s program keretein belül, amiket máshol nem tudnának megszerezni. A BReKi-s események kapcsán is a legfontosabb cél számomra, hogy újabb és újabb személyek kerüljenek bevonásra, nem csak a részvétel, hanem az események megszervezésének tekintetében is.

**Mentorrendszer:**

A nagy létszámú szakterületünknek köszönhetően elméletben nem lenne nehéz bevonni a hallgatókat a különböző programokba, vagy konkrétan a mentorrendszerbe. Azonban a hallgatók zöme, véleményem szerint, azért van itt, hogy a lehető legjobb eredménnyel végezze el akár a BSc-s, akár az MSc-s éveit, azonban a mentorkoordinátor és a szakos mentorfelelős(ök) segítségével és ösztönző munkájával úgy vélem, megoldható, hogy nagy létszám összegyűljön a mentorközösségben. Kész vagyok teljes jogú tagja lenni ennek a kis közösségnek, hogy a lehető legjobban fellendítsük a hallgatók (akár a felsőbb évesek, de inkább a gólyák) körében a mentorság miértjét, illetve mikéntjét.

Úgy gondolom, rendelkezem kellő mennyiségű és minőségű információval ahhoz, hogy méltó utódja legyek elődömnek.

**Tervek a jövőre nézve:**

**Őszi félévben:**

November:

- Ismerkedős délután

December:

- Gólyáknak előadás a vizsgaidőszakról

Január:

- Nyílt nap

**Tavaszi félévben:**

- BReKis programok beiktatása és szervezése

- Mentorfelkészítő programokon való részvétel

- Mentoroknak előadás

**Rendszeres:**

- Szakterületi honlap fejlesztése

- Levelezőlisták kezelése

- Fogadóóráim megtartása

- SZaCS-ok, SZaB-ok tartása

- Szakterületi barátság bulik szervezése

- Küldöttgyűléseken való részvétel

- Delegáltként megjelenni Választmányon, illetve az Intézeti Tanács ülésein

- Rubisco életben tartása

- Tanár diák programok

Köszönöm, hogy elolvastad a pályázatomat. Kérdéseket személyesen, e-mailben, vagy akár telefonon keresztül is szívesen fogadom.

Elérhetőség:

e-mail: incesara@gmail.com

Telefon: 06 20/4307380

**Ince Sára**

**ELTE TTK HÖK**

**Biológia Szakterület**